PATVIRTINTA

Skuodo rajono Aleksandrijos pagrindinės mokyklos direktoriaus 2021 m. sausio 15 d. įsakymu

Nr. V1-1

**SKUODO RAJONO SAVIVALDYBĖS**

**SKUODO RAJONO ALEKSANDRIJOS**

**PAGRINDINĖS MOKYKLOS**

**2021 METŲ VEIKLOS PLANAS**

**Aleksandrija**

**2021 m.**

**TURINYS**

**TURINYS.................................................................................................................................. 2**

**I SKYRIUS BENDROJI DALIS................................................................................................2**

**MOKYKLOS ORGANIZACINĖ STRUKTŪRA....................................................................2**

**BENDROS ŽINIOS APIE MOKYKLĄ....................................................................................2**

**MOKYKLOS DARBUOTOJAI.................................................................................................4**

**II SKYRIUS MOKYKLOS 2020 METŲ VEIKLOS PLANO ANALIZĖ.............................4**

**2020 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE..5**

**2020 M. MOKYTOJŲ METODINIŲ GRUPIŲ PIRMININKAI...........................................5**

**III SKYRIUS MOKYKLOS VEIKLOS STRATEGIJA 2021 M...........................................5**

**IV SKYRIUS VEIKLOS TURINYS..........................................................................................7**

**VEIKLOS PLANAS.................................................................................................................... 7**

**2021 M. MOKYKLOJEĮGYVENDINAMI PROJEKTAI IR PROGRAMOS ..................12**

**2021M. MOKYTOJŲ METODINIŲ GRUPIŲ PIRMININKAI..........................................12**

# I SKYRIUS

# BENDROJI DALIS

# MOKYKLOS ORGANIZACINĖ STRUKTŪRA

Mokyklai vadovauja direktorius. Jo veiklą reglamentuoja mokyklos nuostatai (mokyklos nuostatų 27-29 punktai).

Mokykloje veikia šios savivaldos institucijos:

1. **Mokyklos taryba** yra aukščiausioji mokyklos savivaldos institucija. Mokyklos taryba telkia mokyklos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam mokyklos valdymui, padeda spręsti mokyklai aktualius klausimus, atstovauti teisėtiems mokyklos interesams (mokyklos nuostatų 37-44 punktai).

2. **Mokytojų taryba** – nuolat veikianti Mokyklos savivaldos institucija mokytojų profesiniams ir bendriesiems ugdymo klausimams spręsti. Ją sudaro Mokyklos direktorius, direktoriaus pavaduotojai ugdymui, visi Mokykloje dirbantys mokytojai, sveikatos priežiūros specialistai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys asmenys(mokyklos nuostatų 45-48 punktai).

3. **Mokyklos mokinių savivaldos institucija** inicijuoja ir padeda organizuoti mokyklos renginius, akcijas, vykdyti prevencines programas, teikia siūlymus dėl mokymo organizavimo, mokinių neformaliojo švietimo programų plėtros, socialinės veiklos, organizuoja savanorių judėjimą, dalyvauja rengiant mokyklos veiklą reglamentuojančius dokumentus, svarsto mokyklos direktoriaus teikiamus klausimus, susitaria dėl institucijos veiklos organizavimo, deleguoja narius į Mokyklos tarybą(mokyklos nuostatų 49 punktas).

**BENDROS ŽINIOS APIE MOKYKLĄ**

1. Mokyklos oficialusis pavadinimas – Skuodo rajono Aleksandrijos pagrindinė mokykla.

2. Trumpasis pavadinimas – Aleksandrijos mokykla (toliau – mokykla). Mokykla įregistruota Lietuvos Respublikos juridinių asmenų registre, kodas – 190894298.

3. Mokyklos istorija:

1910–1950 m. m. – pradinė mokykla;

1951–1960 m. m. – septynmetė mokykla;

1961–1986 m. m. – aštuonmetė mokykla;

1987–1988 m. m. – nepilna vidurinė mokykla;

1989–1993 m. m. – devynmetė mokykla;

1994–2018 m. m. – pagrindinė (dešimtmetė) mokykla;

2018–2019 m. m. – pagrindinė (devynmetė) mokykla;

2019–2020 m. m. – pagrindinė (aštuonmetė) mokykla.

Mokykla įsteigta 1949 m. rugpjūčio 25 d.

4. Mokyklos teisinė forma – biudžetinė įstaiga. Mokyklos priklausomybė – savivaldybės mokykla.

5. Mokyklos grupė – bendrojo ugdymo mokykla.

6. Paskirtis – pagrindinės mokyklos tipo pagrindinė mokykla.

7. Tipas – pagrindinė mokykla.

8. Buveinė –Liepų g. 9, Aleksandrijos kaimas, Skuodo rajonas LT 98333.

9. Mokymo kalba – lietuvių kalba.

10. Mokyklos savininkė – Skuodo rajono savivaldybė. Mokyklos savininko teises ir pareigas įgyvendinanti institucija – Skuodo rajono savivaldybės taryba.

11. Mokymosi formos – grupinio (kasdieniu mokymo proceso organizavimo būdu), pavienio (savarankiško mokymo proceso organizavimo būdu).

12. Mokyklos veiklos sritis – švietimas kodas 85.

13. Mokyklos švietimo veiklos rūšys:

13.1. pagrindinė veiklos rūšis – pagrindinis ugdymas, kodas 85.31.10;

13.2. kitos švietimo veiklos rūšys:

13.2.1. pradinis ugdymas, kodas 85.20;

13.2.2. priešmokyklinis ugdymas, kodas 85.10.20;

13.2.3. sportinis ir rekreacinis švietimas, kodas 85.51;

13.2.4. kultūrinis švietimas, kodas 85.52;

13.2.5. kitas, niekur nepriskirtas, švietimas, kodas 85.59;

13.2.6. švietimui būdingų paslaugų veikla, kodas 85.60.

14. Kitos ne švietimo veiklos rūšys:

14.1. maitinimo paslaugų teikimas, kodas 56.29;

14.2. nuosavo arba nuomojamojo nekilnojamojo turto nuoma ir eksploatavimas, kodas 68.20.

15. Mokykla vykdo priešmokyklinio ugdymo, pradinio ugdymo, pagrindinio ugdymo (pirmąją dalį), pradinio ir pagrindinio ugdymo pirmosios dalies individualizuotas ir neformaliojo vaikų švietimo programas.

16. Mokykla išduoda mokymosi pasiekimus įteisinančius dokumentus: pradinio ugdymo pasiekimų, pradinio išsilavinimo, mokymosi pasiekimų pažymėjimus; pažymėjimą baigusiems pagrindinio ugdymo programos pirmąją dalį.

17. Mokykla yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir šiais Nuostatais.

18. Mokyklos tarybos pirmininkė– Janina Leilionienė.

19. Mokytojų tarybos pirmininkas – mokyklos direktorius Virginijus Jokšas.

20. Mokinių savivaldos institucijos pirmininkas –Tautvydas Lukošius.

21. Mokyklos mokytojų metodinės grupės:

21.1. Pradinio ir priešmokyklinio ugdymo mokytojų metodinė grupė;

21.2. Atskirų mokomųjų dalykų mokytojų metodinė grupė;

21.3. Klasių vadovų metodinė grupė.

22. Mokinių skaičius:

22.1. iš viso: 74;

22.2. ikimokyklinio ir priešmokyklinio ugdymo grupė: 8;

22.3. 1-4 klasės: 29;

22.4. 5-8 klasės: 37.

23. Klasių komplektų skaičius:

23.1. iš viso – 7 klasių komplektai:

 23.1.1. priešmokyklinio ugdymo grupė: 1 komplektas;

23.1.2. 1-4 klasės: 3 klasių komplektų;

23.1.3. 5-8 klasės: 3 klasių komplektų.

24. Mokytojų: 14.

25. Atestuoti mokytojai:14.

 25.1. mokytojai: 2;

 25.2. vyresnieji mokytojai: 12.

**MOKYKLOS DARBUOTOJAI**

26. 2021 m. sausio 1 d. mokykloje dirbo26 darbuotojai:

26.1. 14 mokytojų (pedagoginiai darbuotojai);

26.2. 1 mokytojo padėjėjas (0,5 etato);

26.3. 1 bibliotekininkė (0,25 etato);

26.4. mokyklos direktorius (0,5 etato);

26.5. neformaliojo švietimo organizatorius (0,5 etato);

26.6. 1 raštinės vedėja (0,5 etato);

26.7. 1 ūkvedė (0,5 etato);

26.8. 1 archyvarė (0,25 etato);

26.9. 1 inžinierius (0,5 etato);

26.10. 10 aptarnaujančio personalo darbuotojų.

**II SKYRIUS**

**MOKYKLOS 2020 METŲ VEIKLOS PLANO ANALIZĖ**

Įgyvendinant 2020 m. metų veiklos planą buvo iškeltas prioritetas **Ugdymo kokybės gerinimas plėtojant bendravimo ir bendradarbiavimo kultūrą** ir apibrėžtas tikslas: motyvuota kiekvieno mokinio mokymosi pažanga ir visapusiškas asmenybės ugdymas.

Šiam tikslui įgyvendinti buvo iškelti uždaviniai ir numatytos priemonės jiems įgyvendinti.

1. Organizuoti ugdymą, pagrįstą mokinių mokymosi poreikiais.

Mokytojai naudojo VIP sistemos modelį - fiksavo individualias mokinio sėkmės, siekius. VIP dokumentai aptarti mokytojų metodinėse grupėse.

Mokyklos veiklos kokybės giluminiam įsivertinimui pasirinkta tuo metu aktuali tema 2.4. ,,Vertinimas ugdant“, rodikliai 2.4.1. Vertinimas ugdymui ir 2.4.2. Mokinių įsivertinimas. Buvo pristatyta esama situacija, priimtos rekomendacijos ir sprendimai dėl mokinių vertinimo.

Mokytojai dalyvavo kvalifikacijos kėlimo seminaruose – susipažino su mokymo metodikų naujovėmis ir taikymu praktikoje.

Mokytojai dalinosi gerąja darbo patirtimi: pamokų fragmentais, patarimais, nuotolinių pamokų vedimo metodais ir kt.

Vyko administracijos posėdis „Dėl konsultacinių valandų panaudojimo siekiant geresnio ugdymo(si) rezultato“.

NMPP vyksmas dėl Lietuvoje paskelbto karantino nevyko.

Ugdant gabiuosius mokinius, buvo skatinami mokiniai dalyvauti organizuojamose olimpiadose, konkursuose, varžybose ir mokykloje, ir rajone.

Vyko visi 2019-2020 m. m. numatyti Mokytojų tarybos posėdžiai.

2. Organizuoti STEAM veiklas mokykloje.

Sudarytas STEAM veiklų planas 1-4 ir 5-8 klasėms. Supažindinti mokytojai ir mokiniai su STEAM veiklomis, jos aptartos. Mokykloje vyko: 1-4 kl. mokymosi diena „Žemdirbio“ muziejuje, STEAM pamokos „Mano augintinis“. Kitos veiklos, dėl paskelbtos pandemijos, neorganizuotos.

3. Skatinti mokytojų ir kitų mokyklos specialistų profesinį tobulėjimą.

Mokytojai dalyvavo organizuojamuose ir virtualioje erdvėje vykstančiuose seminaruose, bendradarbiavo siekdami naujų patirčių ir idėjų dirbant su mokiniais.

Pagal 2020-2022 m. m. mokyklos atestacijos planą, nė vienas mokytojas neįgijo aukštesnę kvalifikacinę kategoriją, dėl pasikeitusių mokymo sąlygų – nuotolinio mokymo.

4. Sukurti fiziškai, emociškai saugią ugdymo(si) aplinką.

Organizuoti prevenciniai renginiai: tolerancijos diena; gegužė – mėnuo be smurto prieš vaikus; savaitė be patyčių; saugus kelias į mokyklą; psichologės paskaita mokytojams „Bendravimas ir bendradarbiavimas su mokinių tėvais“; tradicinis renginys mokytojams.

5. Kurti atvirą mokyklą, puoselėjančią tradicijas, aktyviai bendradarbiaujančią su mokinių tėvais, vietos bendruomene, socialiniais partneriais.

Ugdant mokinių patriotiškumą ir tautiškumą organizuoti renginiai, skirti valstybinių švenčių paminėjimui, tautos tradicijų puoselėjimui.

Tėvai dalyvavo klasių vadovų organizuojamose veiklose, tradiciniuose mokyklos renginiuose, nors ir nuotoliniu būdu.

Organizuoti Aleksandrijos mokyklos 110 metų jubiliejaus minėjimą nepavyko dėl paskelbto karantino. Tačiau mokyklos bendruomenė garsino mokyklą rajono laikraštyje ir Aleksandrijos mokyklos facebook socialinio tinklo paskyroje.

**2020 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE**

Rajono ugdymo įstaigų priešmokyklinio ugdymo grupių šaškių turnyre dalyvavo 2 vaikai.

Tarptautinis matematikos **konkursas „Kengūra“ –** dalyvavo 27 1-8 klasių **mokinių**.

Edukacinis konkursas „Olympis“ **–** dalyvavo 36 1-8 klasių **mokiniai**.

Tarptautinis matematikos **konkursas „Pangea 2020“ – II etape** dalyvavo 4 5-7 klasių **mokiniai**.

Mokyklų 5-12 kl. mokinių meninio skaitymo konkurso rajono etapas – (dalyvavo 2 mokiniai) 3 vieta.

 Mokyklų 7-8 kl. mokinių konkurso „Raštingiausias rajono mokinys“ rajono etapas – (dalyvavo 4 mokiniai) – 2, 3 vieta.

 Mokyklų mokinių meninio skaitymų konkurso rajono etapas – (dalyvavo 2 mokiniai) – 3 vieta

 Mokyklų mokinių žemaitiškų skaitymų konkurso rajono etapas – (dalyvavo 2 mokiniai) 2 nominacija.

 Mokyklų Vakarų Lietuvos 5-8 kl. gamtos mokslų-biologijos olimpiados rajono etapas – (dalyvavo 5 mokiniai) – 1 vieta 5 klasių mokinių tarpe.

 Mokyklų 4-os Vakarų Lietuvos 5-8 kl. gamtos mokslų-biologijos olimpiados III etapas – (dalyvavo 1 mokinys) – laimėtojų nėra.

 Skuodo Bartuvos progimnazijos organizuotame mokyklų mokinių piešinių konkurse „Sekė pasakas gimti šilai“ – (dalyvavo 7 mokiniai) 6 klasės mokinių tarpe 1 mokinys tapo laureatu.

 Rajono ugdymo įstaigų dailės olimpiados rajono etape 5-7 klasių grupėje – 3 vieta

 Lietuvos vaikų ir mokinių televizijos konkurso „Dainų dainelė 2020“ Skuodo rajono savivaldybės I etapo 1 laureatė – laimėtas kelialapis į II etapą

**2020 M. MOKYKLOS MOKYTOJŲ METODINIŲ GRUPIŲ PIRMININKAI**

1. Vijoleta Donėlaitė, matematikos vyresnioji mokytoja, klasių vadovų metodinės grupės pirmininkė.

2. Adolfina Kakštienė, pradinio ugdymo vyresnioji mokytoja; pradinio ir priešmokyklinio ugdymo mokytojų metodinė grupės pirmininkė.

3. Sigitas Griškėnas, informacinių technologijų vyresnysis mokytojas, atskirų mokomųjų dalykų mokytojų metodinės grupės pirmininkas.

# III SKYRIUS

# MOKYKLOS VEIKLOS STRATEGIJA 2021M.

**Mokyklos vizija** – atvira ir tolerantiška mokykla, kur ugdymas(is), sportas, menas ir gamta gyvena kartu.

**Mokyklos misija** – mokykla, kurianti jaukią ir saugią mokymosi aplinką **ugdanti savarankišką, žingeidų, dorovingą, kūrybingą, pasiruošusį mokytis visą gyvenimą pilietį, gebantį prisitaikyti prie kintančios aplinkos ir informacinės visuomenės.**

**Mokyklos vertybės:**

**Kiekvieno mokinio ugdymo(si) ir mokymo(si) sėkmė** – sąlygų sudarymas mokytis pagal galias ir siekti kuo aukštesnių pasiekimų.

**Tolerancija** – priešingos nuomonės, pažiūrų ir įsitikinimų gerbimas.

**Supratimas ir humaniškumas** – vertiname kiekvieno savitumą ir unikalumą, suprantame kitų bėdas ir sunkumus, vertiname gerumo parodymą vienas kitam.

**Atsakomybė** – laikomės mokyklos vidaus darbo tvarkos reikalavimų, kuriame saugią darbo aplinką, atsakome už pateikiamų žinių kokybę.

**Kūrybingumas** – taikome naujas technologijas, mokymo metodus, atitinkančius mokinių poreikius.

**Bendruomeniškumas** – solidarumas, sutelktumas ir nusiteikimas siekti bendrų tikslų.

**Saugumas** – saugi emocinė ir fizinė mokyklos aplinka.

**Mokyklos veiklos 2021 metams prioritetas:**

Saugi, sveika, partneryste grįsta ugdymo(si) aplinka.

**Mokyklos veiklos 2021 metams tikslas:**

Gerinti ugdymo(si) proceso organizavimą, siekiant mokinio individualios pažangos.

**Mokyklos veiklos 2021 metams uždaviniai:**

1. Tobulinti pamokos vadybą siekiant kiekvieno mokinio pažangos.

2. Skatinti mokytojus kryptingai tobulinti kompetencijas, bendradarbiavimą ir gerosios patirties sklaidą.

3. Kurti saugią, sveiką, partneryste grįstą ugdymosi aplinką.

4. Kurti atvirą mokyklą, puoselėjančią tradicijas, aktyviai bendradarbiaujančią su mokinių tėvais, vietos bendruomene, socialiniais partneriais.

**IV SKYRIUS**

**VEIKLOS TURINYS**

**VEIKLOS PLANAS**

**Veiklos prioritetas –ugdymo kokybės gerinimas plėtojant bendravimo ir bendradarbiavimo kultūrą.**

|  |  |  |  |  |  |  |
| --- | --- | --- | --- | --- | --- | --- |
| **TIKSLAS** | **UŽDAVINYS** | **PRIEMONĖS** | **ATSAKINGI VYKDYTOJAI** | **TVIRTINIMAS, DOKUMENTAI** | **DATA** | **LAUKIAMAS REZULTATAS, ĮVERTINIMO KRITERIJUS** |
| 1. Gerinti ugdymo(si) proceso organizavimą, siekiant mokinio individualios pažangos. | 1.1. Tobulinti pamokos vadybą siekiant kiekvieno mokinio pažangos.  | * 1. 1. Naudoti MS 365 mokymo platformą nuotoliniam mokymui.
 | Mokytojų metodinių grupių pirmininkai | Nuotolinio mokymo dokumentai | Per mokslo metus | Naudojama vienoda nuotolinio ugdymo platforma mokykloje. |
| 1.1.2. Tyrimas „Ugdymo(si) aplinkos“. | Administracija | Tyrimo metodikos aprašas. | Sausio mėn. | Pristatoma esama situacija, pateikiamos rekomendacijos ir sprendimai dėl ugdymosi aplinkos. |
| 1.1.3. Dalyvauti kvalifikacijos kėlimo seminaruose mokytojams. | Neformaliojo švietimo organizatorė | Kvalifikacijos kėlimo pažymėjimai | Balandžio mėnuo | Mokytojai susipažįsta su mokymo metodikų naujovėmis ir praktika. |
| 1.1.4. Metodinė popietė „Seminarų medžiagos pritaikymo geroji patirtis“. | Neformaliojo švietimo organizatorė | Metodinių grupių planai | Lapkričio mėnuo  | 50 procentų mokytojų pristato gerosios darbo patirties pavyzdžių: pamokų fragmentų įrašus, stendinius ir žodinius pranešimus ir kt. |
| 1.1.5. **Administracijos posėdis** „Dėl MS 365 nuotolinio ugdymo platformos naudojimo nuotoliniam mokymui“. | Neformaliojo švietimo organizatorė | Mokyklos veiklos planas, administracijos posėdžio protokolas | Vasario mėnuo | 100 procentų mokytojų, pasidalija patirtimi, pastabomis, priimami sprendimai ir pasiūlymai dėl nuotolinio mokymo MS365 platformoje. |
| 1.1.6. NMPP vyksmas (patikra ir duomenų analizė). | Neformaliojo švietimo organizatorė | Savivaldybės ir NEC bendradarbia-vimo sutartis | Balandžio-spalio mėnuo | Nustatomas objektyvus 4 ir 8 klasių mokinių pasiekimų lygis, įsivertinamas darbo efektyvumas, užtikrinamas geresnis ugdymo proceso grįžtamasis ryšys, gaunama diagnostinio pobūdžio informacija. Rezultatai analizuojami mokytojų metodinėse grupėse ir Mokytojų tarybos posėdžių metu. |
| 1.1.7. Gabiųjų mokinių ugdymas. Organizuoti olimpiadų, konkursų, varžybų mokyklos etapus. | Metodinių grupių pirmininkai. | Metodinių grupių veiklos planai | Per metus | Mokinių individualių siekių realizavimas, rezultatų fiksavimas. |
| 1.1.8. **Mokytojų tarybos posėdis** „2020-2021 m. m. 1-8 klasių mokinių 2 trimestro rezultatų analizė. 2019 metų direktoriaus teikiama mokyklos finansinė ataskaita“. | Administracija | Posėdžio protokolas, pranešimų medžiaga | Kovo mėnuo | Pristatoma kokybinė ir kiekybinė 2019-2020 m. m. 1-8 klasių mokinių 2 trimestro analizė, priimami konkretūs nutarimai darbui gerinti, numatoma grįžtamoji kontrolė.  |
| 1.1.9. **Mokytojų tarybos posėdis** „Dėl 1-4 klasių mokinių kėlimo į aukštesnę klasę, 4 klasių mokinių NMPP rezultatų pristatymo. Dėl ugdymo plano projekto 2021-2022 m. m. pristatymo.  | Administracija | Posėdžio protokolas, pranešimų medžiaga,NMPP rezulta-tų ataskaita,Ugdymo plano projektas 2021 -2022 m. m.  | Gegužės – birželio mėnuo | Išklausoma1-4 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Aptariami rezultatai – pristatoma bendroji mokyklos ataskaita. Numatomi darbai, kurie bus atlikti mokytojų metodinių grupių užsiėmimų metu. Pritariama ugdymo plano projektui. Pristatoma esama situacija, priimami sprendimai dėl aprašo korekcijos. |
| 1.1.10. **Mokytojų tarybos posėdis** „Dėl 5-8 klasių mokinių kėlimo į aukštesnę klasę, 8 klasių mokinių NMPP rezultatų pristatymo. Dėl ugdymo plano projekto 2021-2022 m. m. pristatymo.  | Administracija | Posėdžio protokolas, pranešimų medžiaga,NMPP rezulta-tų ataskaita,Ugdymo plano projektas 2021 -2022 m. m.  | Birželio mėnuo | Išklausoma 5-8 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo.Aptariami rezultatai – pristatoma bendroji mokyklos ataskaita. Numatomi darbai, kurie bus atlikti mokytojų metodinių grupių užsiėmimų metu.Pritariama ugdymo plano projektui. Pristatoma esama situacija, priimami sprendimai dėl aprašo korekcijos. |
| 1.1.11. **Mokytojų tarybos posėdis** „Dėl 2021-2022 mokslo metų ugdymo proceso organizavimo“, mokytojų darbo krūvio paskirstymas ir kiti parengiamieji darbai. | Administracija | Posėdžio protokolas, pranešimų medžiaga. | Rugpjūčio mėnuo | Aptariamas 2021-2022 mokslo metų ugdymo proceso organizavimas ir aktualūs informaciniai klausimai. |
| 1.1.12. **Mokytojų tarybos posėdis** „2021-2022 m. m. 1- 8 klasių mokinių 1 trimestro rezultatų analizė“. | Administracija | Posėdžio protokolas, pranešimų medžiaga | Gruodžio mėnuo | Pristatoma kokybinė ir kiekybinė 2021-2022 m. m. 1 trimestro analizė, priimami konkretūs nutarimai darbui gerinti, numatoma grįžtamoji kontrolė. |
|  | 1.2. Skatinti mokytojus kryptingai tobulinti kompetencijas, bendradarbia-vimą ir gerosios patirties sklaidą. | 1.2.1. Dalyvauti mokytojams organizuojamuose ir virtualioje erdvėje vykstančiuose seminaruose. | Administracija ir mokytojai | Kvalifikacijos kėlimo pažymėjimai | Per metus | 100 procentų mokytojų per metus dalyvaus 1 seminare. |
| 1.2.2. Mokytojų bendradarbiavimas dalijanti patirtimi mokant sinchroniniu ir asinchroniniu būdu.  | Administracija ir mokytojų metodinių grupių pirmininkai | Mokytojų metodinių grupių susirinkimai. | Per metus | Mokytojai dalijasi patirtimi mokant, siekdami naujų patirčių ir idėjų dirbant su mokiniais. Glaudesnis pradinių klasių ir mokytojų dalykininkų bendradarbiavimas. |
| 1.2.3. Aukštesnės pedagogų kvalifikacinės kategorijos siekimas. Kandidatų aukštesnei kvalifikacinei kategorijai įgyti veiklos stebėjimas, medžiagos pristatymas komisijai. | Administracija | 2020-2022 m. m. mokyklos atestacijos planas, atestacijos pažymėjimai | balandžio-birželio mėnuo | 2 mokytojai įgyja aukštesnę kvalifikacinę kategoriją. |
| 1.3. Kurti saugią, sveiką, partneryste grįstą ugdymosi aplinką. | 1.3.1. Prevencinių renginių organizavimas:a) Tolerancijos diena;b) Gegužė – mėnuo be smurto prieš vaikus;c) Savaitė be patyčių;d) Saugus kelias į mokyklą | Klasių vadovai, administracija, psichologė | Mokyklos mėnesio planai,informacija internetinėje svetainėje  | Kovo-lapkričio mėnuo | 100 procentų vaikų įtraukiami į prevencinius renginius, gerėja vaikų savęs vertinimas, ugdomos kūrybinės, bendravimo, bendradarbiavimo kompetencijos. |
| 1.3.2. Mokinių elgesio taisyklių laikymasis dirbant nuotoliniu būdu. | Klasių vadovai, mokytojai | Nuotolinio darbo tvarkos aprašas. | Sausio mėnuo | 100 proc. mokinių susipažindinti su elgesiu ir pavojais virtualioje erdvėje. |
| 1.3.4. Bendruomeniškumo puoselėjimas mokykloje:a) bendravimas ir bendradarbiavimas su mokiniais ir mokinių tėvais organizuojant mokymąsi ir renginius ;b) tradicinių renginių mokytojams organizavimas. | Neformaliojo švietimo organizatorė, klasių vadovai, administracija. | Mėnesio planasMėnesio planas | Per metusPer metus | 95 procentų mokytojų ir mokinių dalyvauja renginiuose, gerėja bendravimo ir bendradarbiavimo įgūdžiai.95 procentai mokytojų dalyvauja tradiciniuose renginiuose, gerėja mokyklos mikroklimatas. |
| 1.3.5. Savanorystės veikla mokykloje:a) pagalba mokantis „mokinys - mokiniui“b) bendradarbiavimas su mokiniais ir jų tėvais organizuojant renginius;c) pagalba tvarkant mokyklos erdves. | Neformaliojo švietimo organizatorė, klasių vadovai, būrelių vadovai | Popamokinės veiklos planas, klasių vadovų planai | Per metus | 50 procentų mokinių dalyvauja savanorystės veikloje. |
|  | 1.3.6. „Saugumas internetinėje erdvėje“. Paskaitos 4-8 klasių mokiniams. | Neformaliojo švietimo organizatorė, psichologė | Mėnesio planas | Vasario-balandžio mėnuo | 95 procentai numatytų klasių mokinių dalyvauja paskaitose, susipažįsta su saugiu elgesiu internete, mažėja internetinių patyčių skaičius. |
| 1.37. „Alkoholio ir nikotino vartojimo prevencija“. Paskaitos 5-8 klasių mokiniams. | Mokyklos sveikatos specialistė | Mėnesio planas | Kovo-balandžio mėnuo | 95 procentai numatytų klasių mokinių dalyvauja paskaitose. |
| 1.4.Kurti atvirą mokyklą, puoselėjančią tradicijas, aktyviai bendradarbiau-jančią su mokinių tėvais, vietos bendruomene ir socialiniais partneriais.  | 1.4.1. Patriotiškumo ir tautiškumo ugdymas. Renginiai, skirti valstybinių švenčių paminėjimui, tautos tradicijų puoselėjimui. | Neformaliojo švietimo organizatorė, klasių vadovai, būrelių vado-vai, Aleksan-drijos kaimo bendruomenė | Popamokinės veiklos planas, renginių scenarijai, direktoriaus įsakymai | Per metus | 100 procentų mokinių dalyvauja įvairiuose renginiuose, akcijose. 40 procentų mokinių patys inicijuoja įvairias veiklas. |
| 1.4.2.Tęsti klasių vadovų veiklą dirbant su mokinių tėvais (organizuoti bendrą mokinių ir jų tėvų renginį per mokslo metus). | Klasių vadovai | Klasių vadovų planai | Kartą per metus | 60 procentų tėvų dalyvauja klasių vadovų organizuojamoje veikloje. |
| 1.4.3. Tradiciniai mokyklos renginiai. | Neformaliojo švietimo organizatorė, klasių vadovai, būrelių vadovai | Popamokinės veiklos planas, renginių scenarijai, direktoriaus įsakymai | Per metus | Visi mokiniai dalyvauja ir padeda organizuoti tradicinius renginius. |

**2021 M. MOKYKLOJE ĮGYVENDINAMI PROJEKTAI IR PROGRAMOS**

1. Pažintinis žuvininkystės projektas „Išauginta Europos Sąjungoje“ 1-4 klasės.
2. Pažintinis žuvininkystės projektas „Išauginta Europos Sąjungoje“ 5-8 klasės.
3. Tarptautinė patyčių prevencijos programa „Obuolio draugai“.

**2021 M. MOKYKLOS MOKYTOJŲ METODINIŲ GRUPIŲ PIRMININKAI**

1. Virginija Gedeminienė, tikybos vyresnioji mokytoja, klasių vadovų metodinės grupės pirmininkė.

2. Adolfina Kakštienė, pradinio ugdymo vyresnioji mokytoja, pradinio ir priešmokyklinio ugdymo mokytojų metodinė grupės pirmininkė.

3. Sigitas Griškėnas, informacinių technologijų vyresnysis mokytojas, atskirų mokomųjų dalykų mokytojų metodinės grupės pirmininkas.

Mokyklos direktorius Virginijus Jokšas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_